VERUM SAMAN Á VAKTINNI - ,, Það þarf heilt þorp til að ala upp barn “ VERUM SAMAN Á VAKTINNI - ,, Það þarf heilt þorp til að ala upp barn “ er yfirskrift fræðslukvölds um áhættuhegðun barna og unglinga og forvarnir sem verður haldið þriðjudaginn 21. janúar nk. kl. 20:00 - 22:15 í hátíðarsal Sjálandsskóla við Löngulínu . VERUM SAMAN Á VAKTINNI - ,, Það þarf heilt þorp til að ala upp barn “ er yfirskrift fræðslukvölds um áhættuhegðun barna og unglinga og forvarnir sem verður haldið þriðjudaginn 21. janúar nk. kl. 20:00 - 22:15 í hátíðarsal Sjálandsskóla við Löngulínu . Fræðslukvöldið er haldið á vegum íþrótta - og tómstundaráðs Garðabæjar , Grunnstoðar Garðabæjar ( fulltrúa foreldrafélaga ) og grunnskóla Garðabæjar og er fyrir foreldra og íbúa í Garðabæ . Allir eru velkomnir að hlýða á fróðleg erindi sem á erindi við okkur öll sem samfélag . Fjölbreytt erindi Fyrirlesarar þetta kvöld verða m.a.Birgir Örn Guðjónsson ,, Biggi lögga “ og Leifur Gauti Sigurðsson rannsóknarlögreglumaður í Hafnarfirði sem fræða okkur um það helsta sem er í gangi og eftir hverju við þurfum að leita . Fulltrúi frá fræðslu - og forvarnarverkefninu ,, Eitt líf " ( minningarsjóður Einars Darra ) kemur og deilir reynslusögu . Einnig verður erindi frá Guðrúnu B. Ágústsdóttur , ráðgjafa hjá Foreldrahúsi , sem fer í gegnum áhættuþætti , fikt og neyslu og hvert foreldrar geta leitað og gert sjálfir . Fundarstjóri á fræðslukvöldinu er Jón Halldórsson , framkvæmdastjóri KVAN og þjálfari á námskeiðum þess . Fræðslukvöldið verður haldið í hátíðarsal Sjálandsskóla við Löngulínu og þar er hægt að ganga inn bæði austan megin við íþróttasalinn og einnig vestan megin þar sem aðalbílastæði skólans er .